FENEYJUM Á ÍTALÍU 1947
Signor Poirot, sætabrauðið þitt.
Við fengum loks eggin.
Poirot! -Poirot!
Hjálpaðu mér, Poirot.
Foreldrar mínir létust á dularfullan hátt í fyrra.
Bróðir minn skömmu síðar.
Læknirinn á engin svör.
Ég óttast um líf mitt, herra.
Fólk talar um bölvun.
Hvað sagði ég?
Ef þú snertir hann aftur tek ég höndina.
Afsakaðu, herra.
Ég þarf að ræða við þig um áríðandi mál.
Monsieur Poirot?
Hér er kona sem sinnir brýnum erindum í borginni.
Hún segist vera vinkona þín.
Ég á enga vini.
Hún hélt að þú segðir það
svo að ég átti að færa þér þetta.
Rithöfundurinn.
Sæll, ungi maður. Er mamma þín heima?
Afsakaðu lífvörðinn. Ég óskaði eftir þessu.
Lokað fyrir allt nema sætabrauð tvisvar á dag.
Tvisvar á dag?
Ég borða bara epli fram að kvöldmat. -Já.
Almáttugur, þetta er svo gott.
Litla súkku-súkkulaðið.
Hercule Poirot hefur virkilega þagnað.
Múraður inni í helgum steini.
Og rannsakar kökur.
Ég er afar sáttur.
Nei.
Þetta er hamingja, ekki sátt.
Rithöfundar sjá muninn.
Þú valdir Feneyjar sem felustað.
Fallegan forngrip sem sekkur hægt í sæ
eins og hugur þinn án áskorana.
Ekki vanmeta orðfimi mína.
Ég er fremsti glæpahöfundur heims.
Eða ég var það.
27 metsölubækur af 30.
Fjárans gagnrýnendurnir kölluðu síðustu þrjár léttvægar.
Ariadne Oliver, það er gott að sjá þig.
Komdu með mér.
Fyllum líf þitt lífi á ný.
Jæja.
Heyrðirðu ekki að erindið væri brýnt?
Þú ert ekki sú fyrsta sem reynir að tæla mig með ómótstæðilegu máli.
Þetta er miklu meira smart en það.
Þú ert einangraður. Veistu ekki hvaða dagur er í dag?
Hvað þýðir smart?
Gleðilega hrekkjavöku!
Við Kanarnir fluttum inn háværa tónlist og vont súkkulaði
en endurvöktum hrekkjavökuna.
Það er barnaveisla í kvöld.
Krakkar, Bandaríkin segja "gleðilega hrekkjavöku".
Gleðilega hrekkjavöku! Áfram!
Poirot, ég fann svolítið. Ákveðna manneskju.
Ég get ekki útskýrt þetta.
Ég hef litið á það frá öllum hliðum án þess að átta mig.
Þú ert eitthvað að bralla, vinkona.
Hin vanhelga fröken Reynolds.
Spíritisti eða miðill, samkvæmt blöðunum.
Joyce Reynolds var nýlega látin laus
eftir að hafa verið fangelsuð
fyrir brot á fjölkynngilögunum frá 1735.
Ég hef séð milljón svokallaðra miðla og allir eru bragðarefir.
Svo kemur ein.
Undraverð.
Ég var viðstödd skyggnilýsingu hjá henni
og ýmislegt gerðist.
Brellur.
Ég er snjöllust allra, en varð gáttuð
og fann þann næstsnjallasta.
Poirot verður að sprengja þessa blöðru
eða guð hjálpi mér, ég fer að trúa þessu.
Komdu upp um svindlið. Fylgdu mér í hrekkjavökuveisluna.
Að henni lokinni er okkur boðið á skyggnilýsingu.
Hrekkjavökuveisla. -Eigið þið stefnumót?
Njótið veislunnar, en ekki verða of hrædd.
Þarna er hún.
Palazzo Lacrime dei Giovani.
Í Feneyjum segjum við
að öllum húsum fylgi reimleikar
eða bölvun.
Tilbúnir, krakkar?
Já!
Endur fyrir löngu
var þessi höll munaðarleysingjahæli.
Góðir læknar og gott hjúkrunarfólk hugsaði vel um góðu börnin.
Þar til plágan kom.
Plágur fylla fólk ótta
og óttinn rekur fólk til hræðilegra gjörða.
Ekki of óhuggulegt fyrir börnin?
Draugasögur draga úr drunga lífsins.
Börnin áttuðu sig fljótt á því að þau væru ein.
Læst inni til að deyja,
banhungruð, öskrandi og klórandi.
Sumir segja að börnin feli sig enn í höllinni
og að þau vilji fá fleiri börn til sín.
Farið því varlega
því þau vilja hefna sín á læknunum og hjúkrunarfólkinu
sem yfirgaf þau til að deyja hérna.
Gætið ykkar á merki Barnahefndarinnar.
Er nokkur læknir hérna?
Nei.
Eða hjúkka?
Nei. -Ekki?
Þá er okkur óhætt að hefja veisluna!
Hættið að hlaupa.
EDGAR ALLAN POE RÁÐGÁTUR OG FURÐUSÖGUR
Leopold.
Það er bókstaflega veisla í gangi og þú felur þig í bók.
Viltu leika við hin börnin einu sinni?
Leikir eru hégómi.
Hrekkjavakan kallar á hrylling.
Ertu ekki sammála, Olga?
Viltu ekki smakka köku?
Hún er fyrir munaðarleysingjana.
Ég ætla að líta til pabba. Honum er illa við veislur.
Nunnuviðvörun.
Fröken Oliver, heiður að fá þig hingað. Þú ert uppáhaldshöfundurinn minn.
Sögur þínar fylla mig von um að illir hljóti makleg málagjöld.
Því miður er lífið óréttlátara en glæpasögurnar.
Já. Bonsoir.
Er allt í lagi?
Þetta er svo hátt.
Ég skil. Það er dimmt hérna uppi.
Er þetta gestgjafinn?
Þetta er húsið mitt. -Sópransöngkonan Rowena Drake.
Díva sem lifir glamúrlífi.
En býr hérna.
Hvað varð um allt féð?
Allir sem búa hérna lenda í einhverjum hörmungum.
Eða svo segir þjóðsagan.
Barnahefndin.
Einhver sér skugga barns á vegg og myrkrið skellur á.
Dóttir hennar í fyrra.
Við heyrum frá henni í kvöld.
Látinni stúlku að handan.
Ég trúi engu slíku.
Sjáum til.
Þetta verður allt í lagi.
Fröken Rowena, það lekur aftur.
Pabbi?
Er allt í lagi?
Viltu pillu?
Nei.
Hvað með púns?
Við getum farið ef þú vilt.
Þetta er í lagi.
Ég lofaði Rowenu að doka við.
Gott.
Ég hlakka til miðilsfundarins.
Þú gerir góðverk fyrir börnin, madame.
Þau fullorðnu líka.
Viltu reyna að veiða epli? Gæti verið skemmtilegt.
Skemmtunin er ekki ætluð mér.
Ég er ánægð með þetta.
Húsið hefur of lengi skort hlátur.
Þetta er stórmerkileg höll.
Þú mátt eiga hana.
Ég hef ekki efni á viðgerðum og þoli hana ekki.
Enginn vill kaupa hana, allra síst eftir...
Nei, Guð, ekki!
Afsakaðu mig.
Ég vonaði að öll þessi andlit gætu linað sársaukann.
Fröken Rowena?
Já?
Gesturinn er kominn.
Ég er orðin stressuð.
Trúirðu á miðla?
Húsið fékk mig til að trúa.
Hér leynast raddir.
Hvísl.
Snökt.
Dóttir mín vakti og talaði á nóttunni.
Ég hélt hún talaði við dúkkur.
Dóttir mín...
Að heyra rödd hennar á ný.
Eitt orð.
Fyrir það gæfi ég Reynolds aleiguna.
Þetta verður afar dapurlegt.
Fröken Reynolds.
Allt er klárt í gestastofunni.
Eins og aðstoðarkonan tiltók.
Heimili þitt er svo hávært.
Börnin verða farin áður en við byrjum.
Svo margar...
alls staðar.
Hræðilegar minningar.
Herbergi dóttur þinnar er á þriðju hæð.
Hvernig vissirðu?
Getum við gert þetta þar?
Auðvitað.
Ariadne Oliver.
Refsinornin mín.
Við hittumst á ný. Hin vanhelga Joyce Reynolds.
Blöðin kalla mig það.
Mér líkar það ekki.
Bonsoir, madame. Ég verð að játa að ég átti von á meiri...
Dramatík? Fíflaskap?
Gamalli skrukku?
Já, það er hárrétta orðið.
Kerlingarskrukka.
Ég bað ekki um að vera svona.
Mér líkar orðið "miðill" því ég er miðlungs.
Hvorki stór né smá. Alls ekkert áhugaverð.
En ég get talað við framliðna.
En þú?
Ég er Hercule Poirot.
Þú varst Hercule Poirot.
Spæjarinn.
Þú ert enginn meðalmaður. Þú ert frægur.
Er ég næsta fræga málið þitt?
Ég er hættur störfum.
En þú komst til að afhjúpa mig.
Bauð höfundurinn þér ekki til þess?
Ég kom í greiðaskyni við fröken Oliver
sem vill skilja yfirskilvitlega gáfu þína.
Ég vara þig við.
Ég hef aldrei á ævinni heillast af þínum líkum.
Mínum líkum?
Tækifærissinnum sem níðast á þeim varnarlausu.
Trúirðu ekki á tilveru sálarinnar eftir dauðann?
Ég hef misst trúna.
Sorglegt fyrir þig.
Já, sannleikurinn er sorglegur.
Reyndu að skilja
að ég myndi glaður fagna
raunverulegum ummerkjum um djöfla, ára eða drauga
því ef draugar eru til er sálin til.
Ef sálin er til hefur Guð skapað hana
og ef Guð er til, þá er allt til.
Tilgangur, skipulag og réttlæti.
En ég hef séð of mikið af heiminum.
Óteljandi glæpi, tvær styrjaldir
og ramma illsku skeytingarleysis manna svo að niðurstaðan er nei.
Enginn Guð eða draugar.
Og engir miðlar sem tala við þá.
Hvað sagðirðu?
Eins og ég hafi ekki nóg að þrífa.
Við ættum ekki að vera hér í myrkri.
Þau ónáða okkur varla.
Hver?
Hvað gerist í myrkrinu?
Heldurðu enn að hún sé loddari?
Lélegt loft vegna rakaskemmda, óvant ærslafullum fótum.
Hvað með leikrænu tímasetninguna?
Herbergi Aliciu er hérna.
Hvernig lést stúlkan annars?
Svalirnar. Síkið.
Drukknun. -Sjálfsvíg.
Það var ekki hennar sök. Þau þvinguðu hana.
Ekki, frú Seminoff.
Hvað annað, læknir?
Þú sinntir henni og sást þetta.
Andartak.
Hver fór inn í kvöld?
Reynolds eða aðstoðarkonan?
Enginn. Ég er með eina lykilinn.
Ég ein hef farið þangað inn síðan Alicia lést.
Til að þurrka af og líta á Harry.
Hver er Harry?
Vinur hennar.
Hún sagði honum allt.
Hann talaði áður en hún dó.
Nú vælir hann.
Allt er eins og hún skildi við það.
Rowena bannaði mér að hrófla við nokkru.
Þær Alicia voru óaðskiljanlegar.
Þú nærð mér ekki. -Jú, víst!
Höllin var vin þeirra.
Viku í einu á milli ferðalaga fyrir óperuna.
En Alicia hafði félagsskap af barnavofunum.
Hún varð svo falleg.
Svo kynntist hún Maxime matreiðslumeistara.
Þau trúlofuðu sig svo fljótt.
Svo ástfangin.
En síðan reifst hún við unnustann.
Hún flutti aftur hingað.
Þá fór hún að sjá börnin.
Þau vildu fá hana til sín.
Hún þjáðist síðustu vikurnar í rúminu
og sá ofsjónir.
Skugga.
Hún sagði börnin kalla til sín.
Þau vilja fá aðra hingað til sín.
Hún varð vitstola.
Fröken Rowena vék ekki frá henni
og grátbað andana um að láta hana í friði.
Þeir hlýddu ekki.
Þeir skildu eftir merki...
Barnahefndarinnar.
Lögreglan sagði það skurði eftir fallið.
Lögreglan...
Við hlustum.
Nú vill þessi kona raska sálarró Aliciu.
Við hlustum.
Þetta er ekki rétt, monsieur.
Þetta er ónáttúrulegt og óguðlegt.
Einhver geldur fyrir það.
Við hlustum.
Svo mikill sársauki hérna.
Baba.
Já.
Baba kanína.
Maxime, nei.
"Maxime, komdu í höllina klukkan tíu. Áríðandi fréttir um Aliciu Drake."
Boðskort. -Ekki frá mér.
Þú vilt alltaf sparka mér út.
Það virkar aldrei.
Ég er tilbúinn að hlusta.
Segðu nýju unnustunni það.
Þú beiðst í hálft ár eftir að Alicia dó.
Hún er moldrík.
Auður hennar nær aftur til Georgs konungs.
Hún gaf mér matsölustað á Madison Avenue.
Ég verð vellauðugur New York-búi,
en það er víst eina vitið.
Komdu í heimsókn. Ég splæsi í pylsu.
Á ég að henda honum út?
Reyndu það.
Gefðu mér afsökun.
Gerðu hvað sem þér sýnist eins og vanalega.
Ég missti hana líka.
Erum við níu eða tíu?
Ég er ekki alveg viss. Tökum tólf stóla.
Fullt hús.
Skyggnilýsing? Kristur með hatt! Er það málið?
Ritvél.
Ekki andaglas eða kristalskúla?
Ég lít fyrst og fremst á mig sem ritara.
Raddirnar tala...
og ég skrifa það upp.
Leopold, viltu ekki fara að lesa á bókasafninu?
Ég vil hitta Aliciu.
Hún var vinkona mín.
Óttastu ekki drauga?
Ég tala reglulega við drauga.
Er það satt?
Þú ert sögð loddari.
Enginn snertir mig þar til transinum lýkur.
Alicia Drake.
Mér skilst að þú hafir kallað til mín.
Of margir andar.
Húsið er yfirfullt af þeim framliðnu.
Sumar sálanna komast ekki héðan.
Eigum við að hætta?
Nei.
Ef einhver vill láta í sér heyra erum við hérna.
Við hlustum.
Andar, þið öskrið og æpið en enginn heyrir til ykkar.
Við heyrum núna.
Alicia Drake...
finndu rödd þína.
Það kólnaði. Finnið þið það?
Er einhver þarna?
J.
Já.
Hún snerti ekki ritvélina.
Jú, auðvitað. Ekki vera flón.
Þetta er allt svo rangt.
Hver er þar? Alicia Drake.
Við hlustum.
Við erum hérna.
Við hlustum.
Þetta er helgistundin.
Við nálgumst.
Andi þinn er svo nálægur
og rödd þín svo hávær.
Alicia.
A. Alicia.
Alicia, ég skynja sársauka þinn.
Er þetta sárt? Segðu mér satt.
Meiddi einhver þig?
Já. -Nei!
Leyfðu henni að klára.
Nei, heilsum fyrst upp á leynilega hjálparkokkinn
í skorsteininum.
Nicholas, meiddirðu þig?
Ég er ómeiddur.
Nicholas. Hinn aðstoðarmaðurinn.
Gaman að kynnast þér.
Miðað við áþekku og stingandi grænu augun
ertu væntanlega hálfbróðir aðstoðarkonunnar.
Segulrofi.
Et voilà, talandi ritvél.
Blekking?
Frú Seminoff, þú mættir þrífa húsið betur.
Þú ein hefur komið hingað
en nýi vinurinn skildi eftir fótspor í arninum.
Rispur við skráargatið sýna að lásinn var stunginn upp.
Finndu nýja hetju fyrir næstu bók.
Fröken Drake, ég samhryggist þér
en þessi véfrétt er skrumari.
Nei!
Hvar er Baba?
Alicia.
Tók einhver hann? Varst það þú?
Ég snerti ekki neitt.
Alicia.
Mamma.
Mamma?
Þyrst.
Svo þyrst.
Alicia?
Meidd.
Því fórstu frá mér?
Nei.
Ég vil ekki...
Ég vil ekki deyja.
Hvað gengur á?
Alicia...
sýnir mér.
Ég sé hana...
á svölunum.
Hún er ekki ein.
Hún stökk ekki.
Morðingi!
Þú drapst mig. Þú drapst mig.
Hver?
Sýndu mér hver það var.
Þú drapst mig! Þú drapst mig!
Þú drapst mig! -Hver meiddi þig?
Þú drapst mig!
-Sýndu mér!
Þú drapst mig!
Hver meiddi þig?
Hvað gerðist?
Morð!
Djöfullegt.
Hún er sannarlega vanhelg.
Þetta var rödd Aliciu.
Einhver hefur myrt hana.
Þetta var ekki raunverulegt.
Hvað þá? -Sviðstækni.
Leikhús og múgæsingur.
Þetta var ekki útvarpsleikrit.
Hurðirnar fuku upp. Ég get ekki útskýrt það.
Ég get það.
Þetta var dóttir mín.
Ó, nei.
Þú ferð ekki án þess að játa það.
Þú sást það sama og ég...
Það var plat.
Þetta var raunverulegt og hún er lifandi sönnun.
Það er titillinn.
Næsta bók fjallar um hana og hún slær í gegn.
Það verður merkileg bók.
Ég verð strax að byrja að skrifa.
Konan sem rak Poirot á gat.
Ég get ekki sannað allar aðferðirnar strax en ég geri það síðar.
Alls ekki.
Svona nú, vertu feginn.
Það er stórfenglegt að trúa á og sjá leyndardóma þessa heims.
Guð elskar okkur nóg til að skapa eilífar sálir.
Dauðanum fylgir... -Ekkert.
Eitthvað.
Væri Guð til bryti hann ekki regluna fyrir hana.
Allt í lagi.
Vonandi kemurðu aftur á morgun.
Rowena lét mig lofa að endurtaka þetta.
Fröken Oliver sagði mér að búa mig undir frægð og frama.
Ég finn bát. -Grazie.
Andarnir voru sérlega ofsafengnir.
Þessir fundir kosta sitt.
Eflaust eins og þú sjálf.
Þú ert hæfileikaríkust allra loddaranna.
Ég vildi að ég væri loddari.
Það drægi úr sársaukanum.
Þú kannast við það, monsieur.
Einhver deyr og við veitum syrgjendum huggun
með leyndarmálum sem opinberast okkur.
Við tölum bæði fyrir hönd hinna dauðu
og þekkjum þá dauðu allt of vel.
Hugsaðu þér hjúkrunarkonu í stríðinu sem heyrir í draugum
og er umkringd öskrum.
Á deildinni
og í huga hennar.
Stöðugur straumur dauðra og dauðvona manna.
Það eina sem stöðvaði sársaukann
var að segja syrgjendunum hvað ég heyrði.
Að lina þjáningar þeirra eins og enginn annar getur.
Ertu mótfallinn því?
Þú fékkst móður til að trúa því að sál dóttur hennar væri sárþjáð.
Þú ert ekki göfuglynd, blíð eða auðmjúk.
Ég fann sársauka.
Ég sá morð...
Sástu hver myrti Aliciu Drake?
Það birtist mér ekki. Kannski á morgun.
Arðbær tilviljun.
Af hverju...? -Draugasögur fyrir börn.
Þú gætir lært af þeim.
Börnin geta þjáðst
eins og munaðarleysingjarnir
en samt hlegið og leikið sér og reynt að veiða epli.
Þau eru lifandi.
En þú...
Dauðinn hefur fylgt þér hvarvetna.
Alla ævi þína.
Hermenn...
vinir...
Katherine.
Við hittumst ekki aftur.
Þú þykist enn vera ekta.
En ef ég er það ekki, hvern skaðar það?
Töfrarnir virka ekki nema þú viljir það.
Nema þetta sé allt virkilega raunverulegt.
Sýndu af þér kæti.
Þú gætir skemmt þér.
Ég hefði sagt þér að minnast mín
en þú munt gera það.
Sýna af mér kæti.
Monsieur Poirot!
Monsieur Poirot, heyrirðu til mín?
Hver gerði þetta?
Ég kvaddi fröken Reynolds...
Ég stoppaði við eplin. Kjánalegt.
Ég lyfti grímunni.
Þetta var gríman hennar.
Hvar er fröken Reynolds?
Hvað var þetta?
Hvað gengur á?
Var þetta hún?
Hvað?
Ég hringi á lögreglustöðina.
Ég þekki vaktmanninn.
Voru skáparnir ekki tómir?
Nei, ég fann afgangste úr veislunni.
Fann hunangið þitt í línskápnum.
Merci.
Vitale Portfoglio.
Hvað gerum við?
Hún var farmiðinn.
Við komumst án hennar.
Ég lofa því.
Sá enginn neinn í tröppunum?
Sumt verður ekki séð.
Kannski stökk hún.
Hún var sú týpa.
Nei, ekki fröken Reynolds. Aldrei.
Hún minntist á morð.
Hún vissi eitthvað.
Trúirðu henni enn?
Hún skáldaði þetta um morðið til að heilla rithöfund
og tryggja sér nýja tekjulind.
Hvað drap hana? -Þyngdaraflið.
Hún talaði með rödd Aliciu.
Ekki líta á mig. Rithöfundurinn yfirheyrði mig.
Spyrðu hana. En hvar var læknirinn?
Skíthællinn hefur þegar framið morð hér.
Það voru ekki þeir. Þið vitið það.
Hatursfullar verur búa hér.
Hún kallaði til þeirra og fékk svar.
Í stríðinu, áður en hún varð miðill...
Hún var í breska hernum.
Hún var send til Möltu.
Hún var hjúkrunarkona. -Hjúkrunarkona.
Barnahefndin.
Síkin eru óörugg.
Við fáum ekki bát fyrr en storminn lægir.
Hvenær?
Lögreglan stjórnar því ekki.
Ég sit ekki hérna og bíð.
Ég hef aldrei sofið hér og geri það ekki núna.
Hey! -Hvað gengur á?
Ekki gera þetta. -Ekki læsa okkur inni.
Hvað ertu að gera?
Ekki festa okkur hér.
Miðillinn sagðist hafa séð morð og nú er hún látin.
Eitt ykkar skynjaði augnaráð hennar, drap hana og reyndi að drepa mig.
Enginn fer fyrr en ég finn sökudólginn.
Fulltrúi, gættu hliðsins.
Gerard, gættu fulltrúans.
Grunarðu mig? Ég var lögga.
Enn meiri ástæða til að gruna þig.
Þau hafa drepið í kvöld.
Þið fáið öll að tjá ykkur.
Hringdu í lögregluna.
Segðu að Hercule Poirot ætli að rannsaka málið.
Var það hérna...?
Mér var veitt tilræði
um tveim mínútum eftir að klukkan sló tólf á miðnætti.
Þú sást líkið klukkan...?
Ekki dirfast að líta á mig eins og grunaða.
Við erum gamlir vinir.
Allir morðingjar eiga gamla vini.
Þú hefur skrifað of margar fléttur til að finna líkið sjálf.
Matreiðslumeistarinn veitir þér fjarvistarsönnun
og þess vegna máttu aðstoða mig við rannsóknina.
Hvenær byrjum við?
Þegar þú sækir gestgjafann.
Ég vissi að þú værir enn þarna. Þurftir bara lík og sjáðu þig nú.
Orðinn Hercule Poirot á ný.
Baba kanína?
Poirot!
Hvernig í fjáranum!
Baba kanína?
Ertu viss?
Undir málverkunum?
Hvar varst þú þegar fröken Reynolds...?
Í tónlistarstofunni.
Hvenær var það?
Það var rétt fyrir miðnætti.
Komstu svo hlaupandi?
Hvað er beint fyrir ofan svalirnar?
Garðurinn var leynifylgsni okkar.
Eftirlætisstaður dóttur minnar.
Ég lét allt drepast.
Býflugurnar okkar.
Við ræktuðum hunang.
Dóttir mín stríddi mér gjarnan.
Mikið erfiði fyrir teskeið af villiblómahunangi
sem má kaupa fyrir sex lírur.
Ég vonaði að flugurnar lifðu en...
Greyin litlu.
Hvers vegna bauðstu fröken Reynolds heim til þín?
Förum inn úr rigningunni.
Nei, njótum frekar þessa leynigarðs.
Ég las um hana í tímariti.
Hugsaði varla út í það.
En einn daginn, upp úr þurru, skrifaði hún mér bréf.
Bréf frá ókunnugum.
Hún hefur þekkt þig úr óperunni.
Það var nafnið sem hún notaði.
Hún sagðist hafa heyrt skilaboð frá Aspasíu.
Það var gælunafn sem hún notaði um mig.
Aspasía, ástkona konungsins í Pontus,
úr Mitrídatesi.
Fyrstu óperu Mozarts.
Fyrsta aðalhlutverkið mitt.
Ég fæddi Aliciu tveim mánuðum áður og...
Ég fann rödd mína hennar vegna.
Allar götur síðan...
hef ég ekki getað sungið án þess að vita af henni í búningsherberginu.
Get það ekki enn.
Syngurðu aldrei framar?
Það er engin tónlist án hennar.
Ég hafnaði fjölda bónorða án minnstu umhugsunar.
Hún játaðist sínum fyrsta biðli.
Hinum heillandi Maxime Gerard.
Hrokagikk sem kvænist þeirri ríkustu sem hann finnur.
Þegar þau trúlofuðu sig...
reif ég upp blómin í garðinum
og sigldi til Istanbúl.
Hann hefur séð að ég var fátækari en hann hélt.
Einn besti dagur lífs míns var þegar hann sagðist hafa fundið aðra
og hann hætti við allt.
En þá hófust líka verstu dagarnir.
Veikindi hennar.
Hugur hennar logaði.
Hún varð eins og barn á ný.
Takk, fröken Drake.
Fröken Oliver.
Ég er vonlaus ráðskona.
En hún fékk enga aðra.
Hjátrúarfull borg.
Þú ert sjálf hjátrúarfull.
Þú telur reimt í höllinni, ekki satt?
Fröken Rowena á eignina en andarnir ráða öllu.
Hvar varstu, madame Seminoff,
þegar morðóðu draugarnir tóku Joyce Reynolds inn í sinn hóp?
Hafðu þetta bara í flimtingum.
Því spyrðu þessara spurninga?
Ég gerði ekkert af mér.
Hann gerir þetta alltaf, eða gerði.
Ég hjálpa honum. Hann er kominn aftur í gang.
Gengur vel.
Hvað gerirðu svo?
Hvað geri ég?
Þegar glæpur er framinn
get ég, með beitingu ákveðinna aðferða og kerfa,
og með því að kæfa sál mína varlega,
fundið út úr því án nokkurs vafa hver gerði það.
Eins og í bókunum.
Kjánalegi finnski spæjarinn.
Hann býr til lista.
Byggirðu þig á bókum hennar?
Geturðu sagt okkur hvar þú varst á miðnætti?
Fyrir listana.
Í tónlistarstofunni með fröken Rowenu.
Hún kom þangað til þín á miðnætti.
Ertu handviss um það?
Ég leit á klukkuna og var þakklát að hún skyldi koma.
Þér var illa við spákonuna.
Þú kallaðir hana, ef ég man rétt, djöfullega.
Hvarflaði hugurinn ef til vill til annarrar Mósebókar,
22. kafla, 18. vers?
"Þú skalt ekki þyrma lífi galdranornar."
Biblían varar við þeim af ástæðu.
Norn á galdramessu?
Drekkið henni, brennið hana
eða kastið fram af svölum.
Ég tek ekki lögin í eigin hendur.
En þú þekkir ritninguna.
Jafnvel latnesku þýðinguna.
Hún er ekki kennd í sveitaskóla...
en hugsanlega í klaustri.
Ég vildi verða nunna áður en ég lærði að lesa.
Ég lifði nunnulífi í níu ár í Ospedale della Pietà.
Svo kynntist ég herra Seminoff.
Hann gerði við þakið.
Guð storkar okkur.
Fannstu ást og gleymdir Guði?
Nei, ekki svo einfalt.
Ein lokaspurning.
Fyrir listana, auðvitað.
Pardon, mér fannst ég heyra eitthvað.
Þú óttast svartagaldur svo innilega.
Því tókstu þátt í skyggnilýsingu,
andstyggðargjörningi, um kvöld, ef þú varst treg að doka við?
Ég heyri aðeins undir einn.
Þú ert ekki hann.
Poirot.
Olga Seminoff, þegar þú varst nunna, hvert var dýrlingsnafn þitt?
María.
Þú kemst ekki langt fótbrotinn.
Skörðótt vopn. Ekki of beitt.
Kannski neglur.
Engir aðrir áverkar á henni.
Fyrir utan þann augljósa.
Ekkert annað óvanalegt við ástand hennar?
Stjaksetning á listaverki er nóg.
Hvað með vinstri úlnliðinn?
Þú hunsar áverka
ásamt nákvæmri dánarstund hennar.
Yfirsást það.
Þú starir á mig.
Hættu þessu!
Heldurðu að ég sé galinn?
Alls ekki!
Pabbi.
Er allt í lagi?
Já.
Ég er hér ef eitthvað vantar.
Hefðir ekki átt að biðja mig.
Stríðsáverkar sjást ekki alltaf á líkamanum.
Varstu í hernum?
15. apríl 1945.
Stríðinu átti að vera lokið.
Við fórum yfir Rínarfljót,
í austurátt til Berlínar.
Komum að hliðunum í Bergen-Belsen.
Guð minn góður.
"Frelsun."
Að hjúkra beinagrindum aftur til lífs.
Drápum tvo fyrsta daginn með mjólk. Höfðum ekki hugmynd.
Svo kom taugaveikin.
Við áttum aspirín og ópíum.
Við brenndum skálana.
Ég skrifaði Leo bréf.
Síðan skaut ég mig í brjóstið.
Mér var bannað að stunda lækningar þegar heim kom.
Að undanskildum einum sjúklingi í fyrra.
Aliciu Drake.
Í greiðaskyni við Rowenu.
Enginn annar vildi það.
Ekki hérna.
Ég hafði lengi verið læknir þeirra. Hefði átt að neita.
En þú stóðst illa að vígi.
Þú ert ástfanginn af Rowenu Drake.
Lánsamur að eiga þátt í lífi hennar.
Ég veit að þetta...
Þetta hefur verið erfitt, en telurðu mögulegt
að Alicia hafi verið myrt?
Alicia sagði mér hvað hún sá.
Hún sagði að börnin storkuðu henni.
Ég hlustaði ekki.
Skrifaði allt á ástarsorg þegar hún missti vitið.
Hún var hjálparþurfi.
Ég gaf henni róandi lyf.
Það var eins og mjólk fyrir þau sem sultu.
Það er ekkert andasvið til.
En það eru til andleg veikindi.
Ég hefði átt að vita það.
Er þetta þá komið?
Merci, Ferrier læknir.
Ég er varla á listanum þínum.
Yfir þá sem þarf að yfirheyra.
Ég bíð, herra.
Hinn hrollvekjandi Edgar Allan Poe.
Er ekki betra fyrir dreng á þínum aldri
að lesa Charles Dickens?
Hann er kjánalegur, ekki satt?
Pabbi er hvumpinn eins og þú.
Þetta er kallað stríðstaugaveiklun. Orrustuþreyta.
Það er rangnefni.
Hann er ekki þreyttur.
Hann er bugaður.
Við vorum saman á miðnætti ef þú vilt vita það.
Ég þurfti einmitt að vita það.
Með þér á miðnætti?
Í eldhúsinu, að bíða eftir Rowenu.
Hann vildi bjóða góða nótt.
Auðvitað.
Aðstoðarfólkið kom seinna, svo það er enn á listanum þínum.
Allir eru á listanum mínum.
Þú skrúfaðir ekki fyrir.
Ég er ekki með sjálfum mér í kvöld.
Þú skynjar ýmislegt.
Raddir.
Það er allraheilagramessa.
Hin dauðu komast varla nær okkur en þetta.
Þú dóst líka, herra.
Aðeins um stundarsakir.
Þau líta á þig sem einn þeirra.
Einhver sem hefur eitthvað að segja ætti að birtast þér.
Þú talar eins og Reynolds.
Hún þóttist bara vita þetta.
Þess vegna reiddust þau.
Þú hefur samkennd með þeim dauðu.
Sum þeirra eru vinir mínir.
Afsakaðu.
Merci, Monsieur Leopold.
Ekkert að þakka.
Herkúles.
Hvumpinn.
Nicholas og Desdemona eru tilbúin.
Bíðum eftir lögreglunni.
Er ég ekki Hercule Poirot?
Nei. Jú. -Jú.
Ef lögreglan leysir málið frekar en ég stekk ég næstur út í síkið.
Sjálfum sér líkur á ný.
Hvað finnst þér?
Ég veðja á ráðskonuna.
Góður bókasmekkur en brennisteinn er heitur.
Rowena vildi halda fórnarlambinu á lífi.
En litli drengurinn
er eins og að tyggja álpappír.
Það má vera.
Allar kenningar vilja staðfestingu áður en upplýsingum er safnað.
Aðferðir og kerfi.
Og listar. -Já.
Nú hjálparhellurnar sem þekktu hana best.
Höfðu þau tilefni?
Þau hafa tilefni, fyrir það eitt að kallast hjálparhellur.
Hann aftur.
Ekki treysta glæpahyskinu.
Eru börnin glæpamenn? Hefðir mátt segja það.
Ég segi það núna.
Má systir mín vera hjá mér?
Hún bíður eftir þér.
Hvar er bróðir minn?
Hann bíður eftir þér.
Desdemona og Nicholas Holland.
Vegabréfin eru fölsuð.
Já, og fremur illa.
Við hétum Horvát Nipkin og Dorenia.
Fædd í Ungverjalandi.
Í þorpi sem var brennt til ösku.
Af allri fjölskyldunni...
erum við tvö enn á lífi.
Við gættum hvort annars.
Á miðnætti laumuðumst við í drykk í eldhúsinu.
Strákgerpið var þar.
Hann tímasetti það síðar.
Honum skjátlast.
Hve lengi höfðuð þið unnið fyrir Reynolds?
Í rúmt ár. -Ertu viss?
Besta ár ævinnar.
Við höfum ekki soltið síðan við hófum störf.
Hvað gerum við án hennar?
Við spjöruðum okkur áður. -Með þjófnaði.
Þjófar, ekki morðingjar.
Til að lifa af stríðið.
Hún vissi hluti.
Ef hún segir að Alicia hafi verið myrt...
Algjör svikari.
Töfrum gædd.
Svo að allar skyggnilýsingarnar ykkar...
Allt saman plat.
Miðilsfundirnir? -Plat.
Allt saman? -Eintómt leikhús.
Eintómar blekkingar. Einkennilegt.
Eru þetta líka töfrar?
Stýring talandi ritvélarinnar?
Við bættum við brellum.
Til að ýta undir sannar sýnir hennar.
Hún skipaði mér fyrir eins og greifynja og hélt Nicholas þægum með daðri.
Við höfum þolað verra.
"Við komumst án hennar."
Hvert farið þið?
Við förum til Missouri. -Missouri.
Missouri?
Við földum okkur í Murrhardt-skógi.
Lifðum á illgresi og músum.
Bandarískir trukkar óku hjá.
Ég hélt að við yrðum drepin.
Þeir kenndu okkur lindy hop.
Við höfðum aldrei séð annað eins.
Þessi blandaði hópur manna, litirnir og raddirnar.
Einn þeirra hengdi upp lak.
Þeir áttu sýningarvél en aðeins hálfa bíómynd.
Við horfðum á helminginn af Meet Me in St. Louis
á hverju kvöldi á hermannalaki í mánuð.
Við horfðum aftur og aftur.
Ég hef ekki enn séð endann.
Hún endar vel.
St. Louis í Missouri.
Þessi orð nægðu til að svæfa systur mína.
Það voru litirnir.
Allt fallega fólkið.
Þið vitið, enginn var veikur.
Enginn að svelta eða deyja.
Kensington-breiðstræti 5135.
Þar ákváðum við að búa.
Það var draumur hennar og minn.
Við þurftum bara að þola greifynjuna til að þéna nóg til að fara.
Og byrja upp á nýtt.
Heimskulegt að eiga draum.
Þið urðuð óþolinmóð og ósvífin og stáluð af tekjum hennar.
Kling, klang, sagði sporvagninn.
Við gerðum það ekki.
Bróðir þinn játaði það.
Fíflið.
Systir þín játaði það.
Við stálum ekki frá Reynolds.
Komst hún að þjófnaðinum og hótaði ykkur?
Þið höfðuð slæma reynslu
af illri meðferð lögreglunnar á Rómabörnum
og drápuð hana til að forðast brottvísun eða verra.
Hjálparhellur hennar.
Nicholas!
Hvar ertu?
Ef ég er föst hér, ert þú föst.
Ég drap hana ekki.
Hún hljóp samt þannig.
Tilefni og engin fjarvistarsönnun.
Ég veðja á þau.
Það er vissulega hugsanlegt.
Nú þykistu vita meira en allir í heiminum.
Ég veit ekkert enn. Sannleikurinn er torfundinn.
Þú vaktir björninn. Ekki væla yfir tangónum hans.
Ekki orðatiltæki á neinu tungumáli. -Höldum áfram.
Heyrirðu þetta?
Allt í kring?
Ég heyrði ekkert.
Spæjarinn er orðinn gufusoðinn.
Poirot, höfuðhöggið gæti reynst þér fjötur um fót.
Einhver annar er í húsinu.
Heyrðirðu það?
Já.
Við tveir þá.
Við hlustum.
Bíddu.
Enginn sónn.
Allt í lagi. Þú mátt stíga fram.
Þú ert ekki í klandri.
Það er ekkert að óttast.
Komstu með hinum börnunum?
Og þú hefur falið þig hérna allan þennan tíma.
Heyrðirðu þegar konan datt?
Sástu það?
Var henni hrint?
Við hvern ertu að tala?
Barnið.
Þú hefur heyrt það.
Ég heyrði þetta.
Sleppið okkur.
Losaðu okkur, svín.
Ekki láta okkur dúsa hér.
Þið heyrðuð þetta. -Lagnirnar.
Líkara loftárás.
Ég hef aldrei heyrt þetta.
Ég hef heyrt það, þegar þau reiðast.
Þau eru ósátt.
Hvernig lögum við það?
Hlustið.
Þetta berst frá kjallaranum.
Það er enginn kjallari í húsinu.
Dottore. Læknir. Barnahefndin.
Viltu fara þangað niður?
Pabbi?
Þau læstu börnin inni til að deyja.
Látið hann eiga sig. Þetta eru taugarnar.
Fjandinn, Ferrier. Ekki núna!
Taktu þig taki.
Hvað með son þinn?
Hættu þessu! -Pabbi!
Hættu þessu!
Brimsúgur. Ekki draugar.
Hættu þessu! -Hættu!
Pabbi!
Hættu.
Hættu, pabbi!
Ertu ómeiddur?
Hættu nú. -Hættu!
Hættu þessu!
Pabbi. Pabbi.
Pabbi, þetta er ég.
Þetta er ég.
Ég er hérna.
Þú ert hjá mér.
Sérðu mig?
Þetta er bara svona.
Ég veit.
Uss, pabbi.
Allt í lagi, pabbi.
Hann þarf hvíld.
Ekki satt, pabbi?
Ég ætti að hugsa um þig.
Þú gerir það.
Hvíldu þig.
Ég hefði átt að hlusta.
Ég sá það.
Djöflar og illska...
í hverju horni í þessu húsi.
Við tveir erum eins.
Hvert sem við förum...
fylgir dauðinn.
Við hljótum að finna rökrétt svar.
Í kjallaranum eru býflugur.
Uppi er venjulegur morðingi.
Nei.
Hlustaðu.
Trúðu.
Hann getur hvílt sig í tónlistarstofunni.
Hún er næstum hljóðeinangruð.
Læsum til að hann sé öruggur.
Þú geymir lykilinn til að við séum örugg.
Merci.
Komdu, Leopold.
Viltu meiri köku?
Ég fékk of mikið.
Ekki ég.
Auðvitað segir hún það.
Frá hennar sjónarhóli drap ég sannarlega Aliciu.
Rowena trúir því sem hún vill.
Miðill sá Aliciu myrta og hún taldi mig þann seka.
Var ekkert að marka Reynolds
og ritvélina sem skráði skilaboð frá hinni látnu, upphafsstaf þinn,
M fyrir Maxime?
Reimleikahús?
Menn reyna í örvæntingu að hnoða óreiðu í snyrtilegar sögur
og enn frekar í neyð.
Þetta er ekki stjörnuþyrping heldur Kassíópeia gamla.
Ljóspunktur á fjölskyldumynd? Eflaust draugur afa.
Alicia var veik á geði.
Það drap hana.
Það var óþarfi.
Alvörulæknir hefði bjargað henni, annað en þessi taugahrúga.
Fjandinn!
Hunang er gott á skurðinn. Ævafornt sótthreinsiefni.
Ekki villiblómahunang.
Þekki þetta ekki.
Alicia Drake.
Hún geislar af hamingju.
Rifin í tvennt.
Alicia reif myndina inni hjá sér kvöldið sem ég sleit sambandinu.
Það var síðasta samtal okkar.
Þannig að þú sleist trúlofuninni.
Þú heyrðir það. Hún var ekki nógu rík.
Þú gengur um með mynd af henni og komst hingað í kvöld.
Ég held að þú hafir elskað Aliciu meira en peningana.
Samt sleistu þessu.
Ef þú kvænist sumum konum kvænistu móðurinni líka.
Móðirin hafnaði þér.
Hún hefði hafnað páfanum.
Rowena kunni ekki að lifa ein.
Rústaði garðinum og fór úr landi.
Alicia var buguð af sektarkennd og vildi elta hana.
Ég áttaði mig á því að ég yrði aldrei mikilvægastur í lífi hennar.
Þú sleist sambandinu og hryggbraust hana
því að kona lét þig finna til smæðar þinnar.
Ég sneri aftur til Feneyja
til að grátbiðja hana um að taka aftur við mér.
Ég heyrði af veikindunum...
Rowena bannaði mér að hitta hana.
Faldi bréfin frá mér.
Ég sá Aliciu næst í líkkistunni.
Kannski var sökin mín.
Mætti ég sjá boðskortið þitt?
Fröken Oliver.
Einfaldur miði. -Hefðbundið orðalag.
Dæmigert bréfsefni og snyrtilega vélritað.
Fagmannlega nafnlaust.
E P L I
Þetta er nóg. Komdu.
Við lukum ekki yfirheyrslunni.
Þú ætlaðir að koma upp um lygi
eða saka hann um stuðning við Vichy-stjórnina.
Hann hefði hótað ofbeldi. Spöruðum okkur ómakið.
Er í lagi með hann?
Varðhundur, sæktu stól.
Stól, já.
Gott að eiga vin í þessu.
Hve lengi höfum við þekkst?
Allt frá baðhúsamorðinu á Canning-vegi.
Ég ruddist inn til að fylgjast með fyrir næstu bók.
Skrifaði óbeint um þig,
allir sáu í gegnum það og þú varðst frægur.
Alræmdur.
Afsakaðu. Þakka þér fyrir.
Takk, ekki handa mér heldur þér.
Viltu yfirheyra mig?
Láttu hann vera.
Þú ræstir kalda vél og fékkst höfuðhögg.
Hvíldu þig nú til morguns.
Ég dó næstum.
Hérna.
Þessi höll...
spilar með mann.
Hún leggur hluti fyrir framan mig aftur og aftur.
Epli.
Hugarórar.
En þá vill hugurinn segja mér eitthvað.
Hvernig varðstu lögregluþjónn?
Ég vildi að þú slepptir þessu.
Ekkert mál, ég skal svara.
Faðir minn var lögga.
Fjölskyldubransinn.
Þekkti ekkert annað.
En þú hættir störfum snemma, í fyrra.
Já.
Þetta hentaði mér ekki lengur.
Eða kannski aldrei.
Ég hafði styrkinn, en ekki skrápinn.
Ég drakk þegar ég gat ekki sofið og ég svaf aldrei.
Þú varst lögga.
Þú skilur það.
Á endanum færðu rannsókn
og veist að þú þolir ekki meira án sálarskaða.
Hvaða rannsókn var það?
Því laugstu til um að hafa komið hingað áður?
Þú vissir nákvæmlega hvar falda símann var að finna.
Þetta mál var mikið sjónarspil.
Fjölskyldan verðskuldaði næði.
Þú varst lögregluþjónninn á vakt
þegar Alicia Drake fannst látin.
Já.
Ég tók hana upp úr vatninu.
Sagði upp næsta dag.
Síðan varðstu lífvörðurinn minn, drekinn við hlið mitt,
og hleyptir ekki sálu nálægt mér.
En samt sem áður truflaðirðu mig í morgun
til að spyrja hvort ég þekkti konuna með eplin.
Ég fékk frið í fleiri mánuði
og þú hélst mér fjarri allri forvitni eða félagsskap.
Fleygðir fullvaxta mönnum í síkið.
En Ariadne Oliver
valsaði beint inn.
Hvers vegna?
Því að þið vinnið saman.
Rithöfundurinn og lífvörðurinn
í slagtogi með miðlinum.
Gerðuð ykkur upp vanþóknun
og fenguð mig á skyggnilýsingu til að hafa mig að fífli.
Ég hef áhyggjur af þér.
Nánar upplýsingar um líf og dauða Aliciu Drake
frá lögregluþjóninum sem var viðstaddur dauðadaginn.
Upplýsingar um mig sem fengust ekki með dulargáfu
heldur bréfi frá þér.
Á fundinum, þegar allir fylgdust með miðlinum,
hafðir þú frjálsar hendur, leynda vitorðskonan,
til að láta mig trúa á hið ómögulega.
Á miðla og töfra.
Afturgöngur og guði.
Frægð fyrir miðilinn,
prósenta fyrir þig
og hróður þinn sem höfundur endurvakinn.
"Konan sem rak Poirot á gat."
Ekki Joyce Reynolds heldur Ariadne Oliver.
Fyrirgefðu mér.
Guð einn getur víst fyrirgefið.
Þá er illt í efni.
Könnum nú hvernig þú fórst að þessu.
Baba? -Hraðar hendur.
Boðskortið til unnustans?
Alltaf drama hjá honum. Þrefalt flopp, mig vantaði sigur.
Við vorum vinir.
Þú átt ekki vini heldur aðdáendur.
Þú fékkst þá mín vegna.
Ég skrifaði þig sem snilling.
Því ekki að nota þig til að selja bækur?
Snilling? Þú ert fífl, eintómt egó.
Svart ský sem laðar að sér dauða.
Þú veist það. Þess vegna hættirðu.
Myrtirðu þess vegna Joyce Reynolds?
Nei, ég gerði það ekki.
Bókin slær strax í gegn.
Nú ertu bara að fiska.
Í slagtogi...
Við gerðum það ekki.
...til að fela morð!
Lykilinn, fljótt!
Einhver annar er þarna.
Flýttu þér að opna.
Poirot!
Hvað er að honum?
Ég veit það ekki.
Því þurfti hann að vera einn?
Eina leiðin inn.
Þú fékkst eina lykilinn.
Það er óhugsandi.
Nei.
Ég var fyrir framan þig.
Hann öskraði á einhvern.
Ég hataði hann en vildi ekki drepa hann.
Hann á barn, í guðs bænum.
Annars var ég fyrir utan
og reyndi að komast inn.
Það er satt.
Læknirinn var einn hérna.
Ekki einn.
Ekki í þessu húsi.
Læknir.
Hjúkrunarkona og læknir. Þetta er Barnahefndin.
Engin önnur leið inn.
Ég skil þetta ekki.
Ef hann var ekki óhultur hér erum við hvergi óhult.
Við erum öll í hættu.
Ekkert mannlegt hefði getað gert þetta.
"Það er okkar að sanna að hið meinta ómögulega
sé í raun ekki svo."
Förum fram.
Látum spæjarann spæja. Hann veit þetta.
Hann áttar sig fljótlega.
Áfram.
Í þetta eina sinn skaltu játa að eitthvað sé æðra þér.
Þú spurðir.
Hvers vegna ég hefði dokað við á miðilsfundinum.
Alicia veslaðist upp á meðan hún missti vitið.
Rowena sat við hlið hennar...
dag sem nótt.
Einn daginn grátbað ég hana um að hvíla sig.
Ég lofaði að vaka yfir henni.
Hún svaf fram á kvöld.
Svo leið að miðnætti.
Ég heyrði raddir
og fótatak.
Alicia steinsvaf.
Hún hefur vaknað eftir að ég fór.
Farið út á svalirnar.
Þú vildir biðja anda hennar fyrirgefningar.
Ég elskaði þessa stúlku.
Hún dó...
vegna þess að ég var heimsk og hrædd.
Því finnurðu ekki svarið?
Þú finnur alltaf svarið.
Ég hefði ekki átt að koma. -Bíddu.
Farið öll og lítið aldrei um öxl.
Ég bíð ekki eftir að verða næstur.
Í kvöld...
erum við öll hrædd.
Hér voru framin tvö ómöguleg morð.
Svo virðist sem aðeins vofa hafi getað framið þessi morð,
eins og látnir hafi myrt lifandi.
Virðist? Þú veist eitthvað.
Veistu hver myrti pabba?
Ég verð að íhuga aðstoðarfólk Reynolds.
Eftirlifendur. Örvilnuð og í hættu.
Fyrrverandi lögreglumann sem hefur áður verið hér
í kringum dauðsfall.
Skáldkonuna staðföstu, hæfu og drápslega snjöllu.
Eða hefndarengilinn Olgu Seminoff
sem þráir réttlæti, eins og hún kallar það.
Fyrrverandi ástmann sem reiddist lækninum
og átti aðeins hálfa ljósmynd
til að minnast hamingjustundanna.
En...
hér átti sér stað þriðja andlátið, sem útskýrir hin tvö.
Það var morðið á Aliciu Drake.
Framið af...
móður hennar.
Morðingi hennar.
Móðir sem myrti eigið barn og tvo aðra til að fela voðaverkið.
Hvernig dirfistu!
Eftir allan minn harm, sakarðu mig um að meiða litlu stúlkuna mína!
Stúlkan var fullorðin. Þú þoldir ekki að missa hana til annars.
Í reiðikasti reifstu upp litríku blómin í garðinum.
Hvað koma blóm þessu við?
Þú gróðursettir ekki marglit heldur einlit blóm í staðinn.
Sá litur gat fært þér það sem þú gast ekki lifað án.
Í allt kvöld hef ég heyrt ofheyrnir og séð ofsjónir.
Ég fór að trúa á óhugsandi tilvist drauga.
Þegar mér hafði í raun verið byrlað eitur
sem olli ofskynjunum.
Voru skáparnir ekki tómir?
Fann hunangið þitt í línskápnum.
Það myndast eitur í blómstrandi tegundum Rhododendron Ponticum.
Það er sterkast í blómasafanum
og þéttist þegar býflugur vinna úr því hunang.
Mikið erfiði fyrir teskeið af villiblómahunangi
sem má kaupa fyrir sex lírur.
Ekki villiblómahunang.
Þekki þetta ekki.
Blómin kallast Deli bal í Tyrklandi þar sem þau vaxa villt.
Þar sem Rowena Drake ferðaðist ein og reið.
"Brjálæðishunang." Ein teskeið af eitri
veldur þróttleysi, hita og ofskynjunum.
Þú gróðursettir eitraða blómið til að framleiða eitrað hunang.
Ég hefði aldrei getað gert það.
Dóttir þín var ekki andsetin.
Henni var byrlað eitur
af móður sem neitaði að sleppa takinu.
Sem mataði hana alúðlega með útreiknuðum skammti
af eiturhunangi í teinu hennar.
Svo að hún yrði nógu veik
til að hitta ekki aftur ástmanninn iðrunarfulla.
Hún varð veik og hjálparvana eins og barn á ný.
Þín á ný.
En svo kom glappaskotið.
Frú Seminoff vakti yfir Aliciu á meðan þú svafst loksins.
Um nóttina varð Olga hrædd og Alicia vaknaði óhjákvæmilega.
Hún hefur án efa verið viti sínu fjær.
En hvað átti að gera?
Án þess að vita sannleikann
gerði Olga Seminoff það sem hún taldi að þú hefðir gert
og gaf Aliciu Drake róandi tesopa með sætu hunangi.
Of sætu.
Ég vissi það ekki.
Alicia Drake hljóp ekki út á svalir til að fyrirfara sér.
Hún fékk of stóran skammt af eitri.
Hjartað í henni hætti að slá í svefni.
Þú vaknaðir eftir langa hvíld
og komst að henni látinni.
En þá...
tókstu hryllilega ákvörðun.
Þú gerðir merki Barnahefndarinnar.
Skarst hana og fleygðir henni í síkið til að líkja eftir sjálfsvígi.
Hún varð fórnarlamb þjóðsagna og drauga.
Ástsjúki og vanhæfi læknirinn
fann ekkert grunsamlegt við krufningu.
Lögreglan var hjátrúarfull og sætti sig við lausnina.
En kærulausa ráðskonan skilaði eitrinu í línskápinn.
Þú hafðir komist upp með morðið á eigin barni
þar til fröken Oliver benti mér á svolítið.
Hvað varð um allt féð?
Ég hef ekki efni á viðgerðum.
Það er yfirleitt aðeins eitt svar.
Fjárkúgun.
Ég veit um eitrið Borgaðu
Einhver hefur komist að þessu.
Þú greiddir fyrir þögnina.
Aftur og aftur.
En nú er allt féð uppurið og þú getur ekki selt húsið
og varðst að komast undan hæl kúgarans.
En hver var hann?
Þig grunaði Ferrier lækni.
Kannski var hann ekki einfalt vitni.
Kannski áttaði hann sig loksins á eitrunareinkennunum.
Svo fékkstu bréfið frá hinni vanhelgu fröken Reynolds
um skilaboð frá dóttur þinni heitinni.
Hún vissi of mörg smáatriði
og ýjaði að glæp þínum í miðri fokdýrri þjónustu sinni.
Hún hlaut að vera kúgarinn.
Þú varðst að stöðva hana.
Þú varðst að stöðva Reynolds og Ferrier, en hvernig?
Skyggnilýsing í reimleikahúsi á hrekkjavökukvöldi.
Tilvalið tækifæri til að dylja morðin á grunuðum fjárkúgurum.
Falin á bak við þjóðsögur og ótta.
Klukkan sló.
Og þú um leið.
En þú tókst feil á þeim sem bar grímuna.
Þú fórst frá mér, að skotmarkinu.
Ég var með frú Seminoff á miðnætti.
Það er satt.
Við vorum saman, ég sá klukkuna.
Þú sást klukkuna í tónlistarstofunni
þar sem hún sagði þér að bíða.
Í næstum hljóðeinangruðu herbergi
sem hún lokaði sjálf.
Hún hafði áður seinkað klukkunni
svo að þú heyrðir ekki réttu klukkuna slá miðnætti.
Klukkan sýndi miðnætti en þetta var...
Eftir dauða Joyce Reynolds.
Þú losaðir þig við sönnunargögnin eins og töframaður.
Hvað með Ferrier?
Hún kom ekki nálægt honum.
Hún gerði mikið úr læstu hurðinni og gaf mér eina lykilinn.
Þú stakkst ekki Ferrier til bana.
Morðvopnið þitt var síminn.
Símalínan út lá niðri vegna óveðursins
en innanhússlínan var enn nothæf.
Enginn gat hringt hingað utan hússins.
Aðeins innan þess.
Hún var í borðstofunni.
Hann, læstur inni í tónlistarstofunni.
Ég veit að þú ert fjárkúgarinn.
Þú játaðir allt fyrir honum. Morðið á Joyce Reynolds.
Sviðsetningu sjálfsvígs dóttur þinnar.
Það stenst ekki.
Svo hótaðir þú honum.
Gerðu allt sem ég segi.
Þú hótaðir að drepa son hans...
Nei, þyrmdu honum. Gerðu það.
...einu ástæðu hans til að lifa,
ef hann hlýddi þér ekki.
Þú sagðir honum...
að sækja hnífinn.
Drap hún pabba?
Og fröken Reynolds.
Og Aliciu. -Nei.
Ég gæti aldrei meitt hana.
Þetta var slys.
Hún var mér allt.
Þú eitraðir fyrir henni. -Til að vernda hana.
Til að stjórna henni. -Vernda hana gegn þér.
Ég gat ekki sleppt henni.
Hún var mín.
Hún var það besta við mig.
Ef sálin er til hefur þú fært sál hennar frið.
Merci.
Dottore.
Andlát fröken Drake verður skráð sem sjálfsvíg.
Nema þú gefir frá þér yfirlýsingu um annað.
Má ég fylgja þér óhultum heim
áður en þú kærir mig fyrir svik?
Nú í dagsljósinu...
virðist hvorugt nauðsynlegt.
Á endanum verndar þú mig.
Komdu, Leopold.
Hneppum efstu tölunni.
Það er óþarfi.
Mjög fínt.
Ég þarf ekki frakka. -Þér verður kalt.
Þetta er óþarfi.
Það er bjart en kalt úti.
Þetta er betra. -Óþarfi.
Mjög myndarlegur. -Takk.
Madame.
Hann getur búið hjá okkur hjónunum. Ásamt Harry.
Við ölum hann upp sem son okkar.
En við gætum krafist meiri gleði.
Þú ert bráðger drengur
og skammast þín kannski fyrir að líka við athyglina.
Ég kannast við það.
Ekki kenna sjálfum þér um neitt sem gerðist í húsinu.
Því ætti hann að gera það?
Þetta er allt mín sök.
Þú vildir ekki peninga fyrir sjálfan þig.
Þú vildir hjálpa föður þínum.
Pabbi gat ekki unnið.
Ég greiddi bara reikningana okkar.
Ég gat ekkert gert við afganginn.
Rowena Drake taldi fjárkúgarann vera falsmiðilinn eða fjölskyldulækninn
en hann var hvorugt.
Aðeins sonur læknisins sá sannleikann.
Ég sá það í minnispunktum pabba.
Hunangseitrun.
Eins og Mitrídates í óperunni hennar.
Eiturkóngurinn.
Ég las um þetta í bók á bókasafninu hennar.
Ég lét reyna á kenninguna mína.
Þú sendir fjárkúgunarbréf.
Og svo annað.
Kannski finnum við not fyrir seðlana í dýnunni þinni.
Til að sýna iðrun.
Við spjöruðum okkur áður en gerum gott betur núna.
Ég lofa að við komumst til Bandaríkjanna.
Komið með okkur, þið tvö.
Á lögreglustöðina?
Við förum heim og þið til Bandaríkjanna. Var það Missouri?
Fargjald fyrir tvo. Við hjálpum ykkur með það.
Þakka þér fyrir.
Gefið Leopold pláss líka.
Þú leystir ráðgátuna.
En með aðstoð...
ekki satt?
Þú heyrðir í henni.
Bonne chance, vinur.
Engar áhyggjur.
Þau sem deyja í þessu húsi ganga öll aftur.
Ég sé þau aftur.
Sjáumst fljótt, pabbi.
Ég biðst ekki afsökunar. Þú eyðilagðir bókina.
Ég þarf að endurskrifa allt.
En án nafnsins míns.
Ég vil aldrei heyra það framar.
Nú er þetta bara hús. Allt afsannað.
En þú berð svip hins trúaða.
Þú sást eitthvað.
Ég var undir áhrifum.
Undirmeðvitundin raðaði saman staðreyndum á undan rökhugsuninni.
Þú sást.
Þú veist.
Ég veit aðeins að við getum ekki falið okkur fyrir vofum okkar.
Hvort sem þær eru raunverulegar eður ei
verðum við að friðmælast við þær.
Og lifa lífinu.
Einhvern veginn.
Hvernig ætlar þú að lifa?
Monsieur Poirot?
Báðir foreldrar þínir létust á svipuðum tíma.
Svo bróðir þinn.
Læknirinn sem þú treystir er ástkær fjölskylduvinur.
Bróðir þinn var ókvæntur eins og þú og engir aðrir ættingjar.
Þetta er engin bölvun.
Mig grunar að bróðir þinn hafi skrifað klausu í erfðaskrána
um að læknirinn yrði arfþegi
ef þið öll hin félluð frá.
Mig grunar sterklega að hann hafi myrt þau
og skráð sem náttúrulegar orsakir.
Líf þitt er í hættu. Þú ættir að tylla þér.
Gjörðu svo vel.
Er það ekki rétt til getið að læknirinn sé fjölskylduvinur?
Þið lékuð ykkur saman í æsku. Það er alveg ljóst.
En var móðir þín ekki nánari þér?
Íslenskur texti: Jóhann Axel Andersen